  Виталий Пронин В. Соловьев но А. ФоминУдмурт кун филармония кутске 81-тӥ концертной сезонзэ. Филармония борды итӥсько «Арсенал-бэнд» оркестр но Удмуртиысь кун симфонической оркестр. Туэ асьмемыз возьма аспӧртэм но тунсыко сезон, - шуэ филармонилэн директорез А. Фомин. - «Арсенал-бэнд» оркестр но Удмуртиысь кун симфонической оркестр учкисьёсмес шумпоттозы, малпасько, малы ке шуоно Киров паркысь фан-зонаын ортчем Open air-ын симфонической оркестрлэн концертэз 4 сюрс пала адямиосты люказ! Со ми понна шумпоттӥсь лыдпус.Та сезонын симфонической оркестрлэн репертуараз луозы Сергей Рахманиновлэн «Симфонические танцы» произведениез, Антонин Дворжаклэн 7-тӥ симфониез, Дмитрий Шостаковичлэн но Людвиг ван Бетховенлэн 9-тӥ симфониоссы.Удмурт филармония котьку сямен 3 бадӟым фестиваль ортчытоз: джазлы сӥзем, «Рождественские вечера в филармонии», «П. И. Чайковскийлэн вордскем палъёсаз».Джаз фестиваль туэ радъяськоз ини 18-тӥзэ. 30-тӥ ноябре куное лыктоз Санкт-Петербургысь пианист Андрей Кондаков триоеныз. Фестивальлэн шорсюлмыз луоз Америкаысь ӝужась кизилилэн Калил Уилсонлэн но Санкт-Петербургысь Константин Хазановичлэн джаз-триоезлэн концертъёссы.4-тӥ-9-тӥ январе учкисез шулдыртозы Удмурт филармониысь коллективъёс. «Рождественские вечера в филармонии» фестиваль туэ радъяськоз 2-тӥзэ.Калык но, асьсэос но музыкантъёс тужгес зол возьмало «П. И. Чайковскийлэн вордскем палъёсаз» фестивалез. Туэ со радъяськоз ини 62-тӥзэ!Филармония дасяз концертъёсы 20 абонемент, 3-ез соос пӧлысь - нылпиослы, тужгес но трос басьтэмын «Симфонические вечера», «Романтика романса», «Молодёжный» абонементъёс.Удмурт филармониын радъямын виртуальной концертной зал. Отысь адӟыны луоз Москваысь филармонилэсь концертъёссэ но. Асьме филармонилэн директорез А. Фомин шуиз: улонлэсь бере кыльыны уг яра. Искусство туала улонэн ӵош мед вамышъялоз. Любовь Михайлова  